I 1997 ble det bygget ut snøproduksjon i anlegget på Harpefossen. Dette anlegget ble utvidet i 2006. I 2006 ble det også bygget et nytt skileikområde på østsiden i den nederste delen av anlegget på Harpefossen og her ble det bygget en 250 meter langt tallerken trekk av Topplift. Samme år ble det også bygget nye alpinløyper fra Steinane og østover til Naustdalsheidane, Furuhogane og Høgebakken (Fosseholtløypa, Furuhogløypa og Høgebakkløypa). Dette året kom man også i gang med utbygging av hyttetomter vest for anlegget i regi av selskapet Harpefossen Hyttegrend som i hovedsak er eid av grunneierne i dalen gjennom Hjelmelandsdalen Utmarkslag.